FAN 9
Alula dénbaya yé Yahuwa bato
« Mɛn ka sankolo, ni dukolo dan [...], alu yé wô bato. » (Lankɛnɛmaya 14:7).
Sɛbɛnin mɛn bara a yira i la kô lalili siyaman yé Kitabu kɔnɔ mɛnlu disé ilé ni ila dénbaya madɛmɛnna. Yahuwa yé afɛ alu yé sɛwa. A bara layiri ta kô ni alu ka a bato kô bila alula kôlu bɛɛ ɲɛ, « fén tɔ bɛɛ di la wô kan alu ɲɛ » (Matiyu 6:33). A kɔni yé afɛ alu yé kɛ a diɲɔnlu di. Alu yé fɛrɛ bɛɛ kɛ ka diyaɲɛ lawara alu ni Alla tɛ. Mɔɔ disé kô nafama baa mɛn sɔrɔnna, wô lé wô di (Matiyu 22:37, 38).
1 ALU YÉ DIYAƝƐ LAWARA ALU NI YAHUWA TƐ
KITABU YÉ MƐN FƆLA : « N dina kɛ alu Fa di. Alu dina kɛ n dénkɛɛlu ni n dénmusolu di » (Kôrɛnte kalu II 6:18). Alla yé afɛ alu yé kɛ a diɲɔn bɛrɛbɛrɛlu di. Sali disé alu madɛmɛnna ka wô kɛ. Kitabu kô alu ɲɛ : « Alu yé to Alla matarala » (Tesalonike kalu I 5:17). A gbɛrɛni alu kan lamɛnna kôsa alu yé alu kɔnɔ rɔ kôlu fɔ a ɲɛ (Filipu kalu 4:6). Ilé ni ila dénbaya mɔɔlu ba kɛ Alla matarala ɲɔn fɛ, élu di a lɔn kô i lani Alla la kôsɛbɛ.
Wô kɔ, i ba kɛ Alla matarala, i kakan ka i tolomalɔ a la. I disé wô kɛla ni i ka a Kumankan karan ani sɛbɛlabɔni mɛnlu farani Kitabu la (Zaburu 1:1, 2, BS). I ba kô mɛnlu karan, i miri wô ma (Zaburu 77:11, 12, BS). I ba kɛ afɛ ka i tolomalɔ Alla la, i kakan ka to wala kristakɔkalu la ɲɔnbɛnlu ma (Zaburu 122:1-4, BS).
I ba to Yahuwa la kô fɔla dôôlu ɲɛ, wô fanan yé fɛrɛ ɲuman baa lé di, mɛn di diyaɲɛ lawara ilé ni alé tɛ. I ba kɛ wô kɛla ɲamɛn ma, i yé i madônna a la wô ɲan lé (Matiyu 28:19, 20).
ALU DISÉ KA MƐN KƐ :
Alu yé wati dô djaté lôn bɛɛ ka Kitabu karan ka ban ka sali
Alu yé Alla la kôlu bila tôlôn ni ɲɔɲɔn ɲɛ alula dénbaya rɔ
2 ALU YÉ MUNAFAN SƆRƆN ALLA BATO KÔ RƆ DÉNBAYA RƆ
KITABU YÉ MƐN FƆLA : « Alu yé alu madôn Alla la. A di a madôn alu la » (Zaki 4:8). Alu kakan ka wati dô djaté Alla bato kan ma ɲɔn fɛ alula dénbaya rɔ. Wati wô ba sé, alu ma kan ka kô gbɛrɛ kɛ wô kɔ (Zenɛzi 18:19, BS). Kɔni a bɛɛ tɛ wô di. Alu kakan ka Alla la kô ladôn alula dunuɲan latɛ rɔ. Diyaɲɛ lawara ila dénbaya ni Alla tɛ. I disé wô kɛla ni i tola ala kô fɔla « i ba i sii ila bôn kɔnɔ ani i ba kɛ tamala sila kan, i ba i la tuma mɛn na ani i ba i wuli tuma mɛn na » (Sariya filana 6:6, 7, TMN). Miriya mɛn tɛrɛ Zozuwé la, wô lé kakan ka kɛ ilé fanan la. A ka a fɔ kô : « Nné kɔni ni nna bôn kɔnɔ mɔɔlu di baara kɛ Yahuwa ɲɛ » (Zozuwé 24:15, BS).
ALU DISÉ KA MƐN KƐ :
Alu yé karan ɲumanlu suwandi mɛnlu disé alu kélén kélénna bɛɛ makôlu ɲanla dénbaya rɔ
bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn